เจาะหูมาปีนึงเเล้วเเต่ไม่ได้ใส่จนหูตันเเล้วเเล้วมีอาการเจ็บเเละบวม มีไต อยากทราบว่าทำไงถึงหายคับ
สวัสดีค่ะ หากบริเวณที่เจาะหู เกิดการบวมและเจ็บขึ้นมา แสดงว่าอาจเกิดการอักเสบติดเชื้อขึ้น แนะนำไม่ควรใส่ตุ้มหูใดๆ ไม่ไปจับ บีบ กด นวด และให้สังเกตอาการไปก่อน หากบวมแดงมากขึ้น ปวดมากขึ้น หรือมีน้ำเหลืองหรือหนองซึมออกมา แนะนำว่าควรไปพบแพทย์ เพื่อให้พิจารณาจ่ายยาปฏิชีวนะฆ่าเชื้อ และทำแผล (หากมีหนอง) ค่ะแต่หากอาการบวมเป็นไต เป็นมานานแล้ว อาจเป็นแผลเป็นชนิดนูน (คีลอยด์) ได้ โดยก้อนที่นูน จะเป็นก้อนสีออกม่วงแดง แต่จะไม่ได้ทำให้เจ็บ มักมีอาจมีอาการคันร่วมด้วยา การรักษาคือการฉีดยาที่มีส่วนผสมของสเตียรอยด์เข้าไปที่แผลเป็นนอกจากนี้ ก็อาจเป็นเนื้องอกของผิวหนังหรือเนื้อเยื่อใต้ผิวหนังชนิดต่างๆ โดยก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิดดังนั้น หากอาการเจ็บ บวม เป็นไต ไม่หายไป แนะนำควรไปพบแพทย์เพื่อตรวจว่าเกิดจากสาเหตุใด จะได้รักษาให้ตรงกับสาเหตุค่ะ